### Beslutningstema

I denne sag træffes beslutning om frigivelse af midler til udførelse af vigepladser.

### Historik

Forvaltningen modtager med mellemrum ønsker fra borgere om vejudvidelser henholdsvis anlæg af vigepladser, med det formål at forbedre forhold for større køretøjer. Vejudvidelser er bekostelige og kan på visse strækninger løses ved anlæg af vigepladser, hvor køretøjer kan trække ind ved mødesigt. Sidst er indkommet et ønske omkring [adresse], ved Toftlund, der er smal og har mange sving.

### Sagsfremstilling

Ud over [adresse] er øvrige ønsker der ligger på sagen mere omfattende end den afsatte økonomi, forvaltningen påtænker derfor, i dialog med ansøgere, at se på de muligheder, tekniske som økonomiske, der ligger på denne strækning. Herefter at prioritere udførelse inden for den afsatte økonomi og igangsætte.

### Økonomi

Der er på budget 2025 afsat 0,900 mio. kr.

### Indstilling Direktøren for Teknik/Miljø, Service og Beskæftigelse,

at der gives en anlægsbevilling på 0,900 mio. kr., og

at rådighedsbeløbet frigives, og

at indstillingen videresendes til Økonomiudvalget og Kommunalbestyrelsen.

**Beslutning fra Teknik- og Miljøudvalget, den 27. februar 2025, pkt. 3:**

Indstilling anbefales.

**Beslutning fra Økonomiudvalget, den 19. marts 2025, pkt. 19:**

Indstillingen anbefales.

Finn Berg deltog ikke i mødet.

### Beslutning

Indstillingen godkendt.